projecte-aina/catalan_government_crawling huggingface dataset:
L'objecte de la convocatòria, finançada pel Fons Social Europeu, és la concessió de subvencions a les empreses d'inserció per a la realització d'accions per a la millora de l'ocupació i la inserció laboral dels col·lectius en risc o situació d'exclusió social mitjançant les línies d'actuacions següents, desenvolupades pel Servei de Programes d'Inserció Laboral de la Direcció General d'Economia Social, el Tercer Sector, les Cooperatives i l'Autoempresa del Departament de Treball, Afers Socials i Famílies:
Línia 1: Acompanyament a les persones en risc d'exclusió per part de les empreses d'inserció.
Línia 2: Incentius a la contractació de persones en risc d'exclusió social per part de les empreses d'inserció.
Línia 3: Complement econòmic a les empreses d'inserció per increment d'ocupació de persones en procés d'inserció.
Línia 4: Complement econòmic a les empreses d'inserció que insereixin persones en procés d'inserció a l'empresa ordinària.
Les actuacions previstes a la convocatòria poden ser cofinançades mitjançant el Fons Social Europeu amb un cofinançament del 50%.
Pressupost: 10'5M € | Data límit: 10 dies hàbils, comptats a partir de l'1 d'octubre de 2019, o a partir de la data en què produeixi efectes en el cas que fos posterior a l'1 d'octubre.
El Parlament Europeu obrirà les portes durant el 29 i 30 de maig de 2020 a 9.000 joves de tota la Unió Europea per participar a la quarta edició de l' European Youth Event (EYE).
Aquest esdeveniment reuneix cada dos anys a milers de joves de tota la Unió Europea i d'altres països per compartir i donar forma a les seves idees sobre el futur d'Europa.
És una oportunitat única per als joves de reunir-se i inspirar-se mútuament i de prendre decisions en el cor de la democràcia europea.
Després de l'esdeveniment, però en base a aquest, es presenten les idees, preocupacions i aspiracions dels joves en un informe a la totalitat dels eurodiputats.
Alguns participants també podran desenvolupar les idees més rellevants i presentar-les directament als membres del Parlament Europeu en comissions parlamentàries durant les "audiències de la joventut".
Tots els europeus de 16 a 30 anys poden prendre part de l'EYE.
Per registrar-se, necessiteu formar un grup d'un mínim de 10 persones.
Els grups s'hi poden registrar a partir del gener del 2020 a través de la web.
La participació a l'EYE és gratuïta.
Els participants han d'organitzar i fer-se càrrec del viatge i allotjament a Estrasburg.
També s'ofereixen, però, un seguit d'ajuts amb l'objectiu de promoure la inclusió i la participació cívica.
Els participants han de ser ciutadans de la UE o nacionals de països candidats a l'adhesió d'entre 16 i 30 anys, amb l'excepció dels líders dels grups, que poden ser més grans de 30 i d'almenys 18 anys.
Un mínim de 10 i un màxim de 20 persones per grup poden ser finançades.
Tot i això, l'ajut pot ser emprat per a acompanyants del grup no finançats que prenguin part en el mateix programa i que siguin ciutadans de la UE o nacionals de països candidats a l'adhesió.
Els ajuts econòmics es calculen en base a dos factors per participant finançat:
Aquests dos factors són la base per al càlcul de l'ajut econòmic.
Tot i això, l'import total pot ser usat per qualsevol de les despeses elegibles.
Es pot omplir el formulari amb qualsevol de les 24 llengües oficials de la Unió Europea.
Tot i això, els que demanin els ajuts han d'incloure un breu resum de la seva sol·licitud en anglès, francès o alemany.
La data límit per sol·licitar els ajuts és el 15 d'octubre del 2019.
L'EYE és un esdeveniment creat conjuntament amb els joves.
Els participants poden proposar i organitzar activitats o fer representacions artístiques.
Així doncs, si voleu suggerir alguna activitat o creieu que podeu contribuir d'alguna manera al programa de l'EYE, també podeu aportar les vostres propostes a través de la pàgina web.
La data límit per enviar suggeriments és el diumenge 17 de novembre de 2019.
La present convocatòria s'emmarca en el Programa de Treball 2018-2020 de l'Horizon 2020 destinat a la Innovació de les Petites i Mitjanes Empreses, dins del conjunt de convocatòries englobades sota el tema "Un millor suport a les pimes".
Les empreses europees innovadores, incloent les start-ups i les pimes, s'enfronten a un veritable problema alhora d'atraure solucions de finançament adequades.
L'accés a un finançament adequat es considera una condició clau per garantir un major creixement i desenvolupament d'aquestes empreses.
Una altra de les febleses d'Europa pel que fa a la innovació empresarial rau en la manca d'enfocaments per a desenvolupar estratègies de propietat intel·lectual i protegir les inversions en R+D per tal de (i) fer-les més atractives per als inversors, (ii) augmentar el creixement del capital, i (iii) seguir sent competitius a nivell global i Europeu.
Per tal d'assolir aquest objectiu, les propostes que es finançaran en el marc d'aquesta convocatòria han de tenir com a objectiu el disseny i l'execució d'una plataforma de suport, que ofereixi eines d'assistència en línia intel·ligents que puguin servir de prova pilot per a futures mesures vinculades a l' InvestEU-Advisory Hub i als beneficiaris del Consell Europeu d'Innovació.
La plataforma reunirà experts provinents de diferents àmbits, com ara enginyers de patents, advocats, especialistes de la indústria, experts en finances, incloent bancs nacionals de promoció i inversió, per tal d'associar la seva oferta.
Està previst que la plataforma contribueixi a aquest objectiu mitjançant:
Les normes de comptabilitat del sector públic de la UE (EPSAS) tenen com a objectiu proporcionar una comptabilitat del sector públic harmonitzada i basada en la comptabilitat patrimonial.
El principal benefici d'assolir els objectius plantejats seria una base més completa i acurada per entendre la posició financera i el rendiment de les entitats del sector públic a tots els nivells.
Això proporcionaria una millor presa de decisions, ja que la informació en la que basar-se seria major, i un millor rendiment de comptes, tant a nivell de la UE com a nivell nacional i subnacional.
L'objectiu general d'aquesta convocatòria és millorar l'emprenedoria de les dones a Europa mitjançant:
Els objectius específics d'aquesta convocatòria són:
Les activitats que es finançaran en el marc d'aquesta convocatòria inclouen:
Els sol·licitants hauran de presentar-se en forma de consorci.
Els consorcis hauran de reunir un mínim de tres i un màxim de quatre membres o socis provinents d'almenys dos estats membres o països participants al programa COSME.
Els consorcis hauran d'estar compostos com a mínim per:
Per tal d'incentivar les indústries de contingut europees a fomentar la innovació i adoptar noves tecnologies per mantenir la seva posició pionera en l'era digital, la Comissió Europea ha anunciat la implementació d'un nou projecte pilot sota el nom "Plataformes per a la Innovació en Continguts Culturals".
Els objectius de la present convocatòria són:
El resultat esperat és el desenvolupament de plataformes per a la innovació en continguts culturals que contribueixin a:
El Centre Nacional per al Control de Malalties i la Salut Pública (NCDC) és una entitat jurídica sota control del ministeri MoIDPLHSA, qui s'encarrega de la salut pública, les activitats científiques i les activitats educatives i que té la missió de vetllar per la protecció i la millora de la salut pública de la població de Geòrgia.
El Programa Estatal de Sang Segura va ser llançat a Geòrgia el 1997 i s'encarrega de vetllar per un sistema segur i efectiu.
També té la tasca de dissenyar i desenvolupar el sistema georgià del futur.
En general, el sistema sanitari de Geòrgia s'enfronta a una sèrie de reptes relacionats amb la qualitat i els components de la sang, l'absència d'un sistema rutinari de supervisió dels serveis de transfusió de sang i la pràctica de remunerar les donacions de sang, que condueixen a una alta existència d'infeccions transmeses per transfusió.
En aquest sentit es convoca aquesta acció, l'objectiu general de la qual és donar suport a les polítiques i programes de salut pública per prevenir la propagació de malalties transmissibles, mitjançant la promoció de la seguretat de les substancies d'origen humà i la garantia del més alt nivell de qualitat possible pel que fa al servei de transfusió de sang a Geòrgia.
L'objectiu específic del projecte és millorar la legislació nacional sobre seguretat sanguínia i reforçar la capacitat institucional d'acord amb les normatives europees i els acords de l'associació amb l'objectiu de proporcionar estàndards equitatius de la seguretat dels components de la sang arreu del país.
Alhora, caldrà garantir la seguretat d'aquells serveis relacionats amb la sang i prevenir la propagació d'aquelles infeccions transmeses per la sang a través de transfusions.
La durada del projecte és de 24 mesos.
Només les administracions públiques i els organismes mandataris segons el Twinning Manual of European Union Member State poden aplicar a través dels punts de contacte nacional dels estats membres de la UE.
La Comissió Europea us convida a participar al qüestionari.
El test compren preguntes de resposta múltiple sobre les regions europees i pretén premiar aquells/es amb un millor coneixement del conjunt de regions europees.
Els participants hauran de ser majors d'edat.
Alhora, aquests hauran d'entrar a la competició amb una adreça de correu vàlida que consultin sovint.
Els participants que hagin donat detalls personals i de contacte imprecisos seran desqualificats.
Els guanyadors seran els participants que hagin respòs correctament a totes les preguntes amb el menor temps possible.
Els guanyadors rebran una cistella amb delícies regionals de tota Europa.
Hi haurà fins a un total de 5 guanyadors, un per mes, durant els 5 mesos que dura el concurs.
Els pròxims guanyadors se sabran el 31 de juliol i el 31 d'agost.
Afanyeu-vos a participar-hi, que només en queden dos per repartir!
Es contactarà als guanyadors via e-mail per tal d'obtenir la seva adreça postal, on s'hi enviarà el premi.
Els guanyadors tenen un mes per respondre.
En cas que no ho facin, el o la guanyadora serà desqualificat.
El premi –la cistella amb especialitats regionals- no pot ser intercanviada per un altre premi o pel seu valor monetari.
La llibertat dels mitjans i el pluralisme d'aquests són pilars essencials de qualsevol democràcia i condicions imprescindibles per un debat democràtic i obert.
En un panorama canviant, amb la transformació digital com a element principal, el suport a periodistes i a la llibertat de premsa es considera essencial.
En aquest sentit, hi ha una clara necessitat de donar suport a mètodes i eines de col·laboració i innovació.
La present convocatòria vol finançar les tres accions següents:
Acció 1 – Projecte pilot: mecanisme de resposta a nivell europeu davant violacions de la llibertat de premsa i dels mitjans de comunicació
El mecanisme de resposta ràpida a nivell europeu davant les violacions de la llibertat de premsa i dels mitjans de comunicació està orientat a mitigar les conseqüències del deteriorament observat recentment en aquest camp en alguns estats membres de la UE i països candidats.
El mecanisme proporcionarà protecció als periodistes i englobarà la investigació, la defensa, la informació al públic europeu i la sensibilització social.
Aquesta acció ha de posar tals violacions en un primer pla i brindar ajuda pràctica als periodistes amenaçats per tal de fer passos endavant en la seva llibertat d'actuació.
Es durà a terme amb les diferents parts interessades, tant europees com regionals i locals, en el camp de la llibertat dels mitjans de comunicació.
Acció 2 – Acció preparatòria: fons pel periodisme d'investigació transfronterer
L'acció finançarà investigacions periodístiques que involucrin a periodistes de, com a mínim dos països coberts per l'acció, destacant així les qüestions d'interès comú pels ciutadans de varis estats membres i reforçant l'esfera dels mitjans de comunicació europea.
Aquesta acció preparatòria es basarà en les "Beques d'investigació europees per investigacions periodístiques ".
Acció 3 – Projecte pilot: donar suport al periodisme d'investigació i a la llibertat de premsa a la UE
Els projectes d'aquesta tercera acció establiran una sèrie d'activitats de suport orientades a brindar suport al periodisme independent i col·laboratiu als estats membres de la UE i a promoure la llibertat de premsa.
L'acció també ajudarà a conscienciar sobre la importància de la llibertat dels mitjans de comunicació, la qualitat i el periodisme ètic per la democràcia.
La present convocatòria té com a objectiu subvencionar les xarxes de cooperació europees que han signat un acord marc de col·laboració 2018-2021 amb la Comissió Europea i tenen la responsabilitat legal de promoure i protegir els drets de les persones amb discapacitat.
L'objectiu de la present convocatòria és promoure, protegir i monitoritzar els drets de les persones amb discapacitat, per garantir que aquest col·lectiu pugui gaudir plenament dels seus drets.
Es finançaran, doncs, aquelles accions destinades a contribuir activament al desenvolupament i la implementació de polítiques rellevants en aquest àmbit.
S'espera que els sol·licitants es centrin particularment en les següents àrees d'activitat:
Els tipus d'accions que es finançaran en el marc d'aquesta convocatòria poden incloure activitats analítiques (recopilació de dades i estadístiques, l'elaboració de publicacions, informes, noves metodologies i indicadors, etc.); activitats de formació (intercanvis de personal, entrenaments en línia, seminaris, etc.); aprenentatge mutu, cooperació, activitats de sensibilització i disseminació (intercanvis de bones pràctiques, l'organització de campanyes mediàtiques, conferències, etc.) i activitats de gestió per donar suport a les operacions de la xarxa, en particular, aquelles activitats adreçades a la creació de capacitats per als seus membres.
Per tal d'assegurar una perspectiva inclusiva, caldrà fomentar la participació dels grups rellevants en les accions que el Programa finançarà, i en particular, la participació de persones amb discapacitat, les seves famílies i les organitzacions representatives.
El Departament d'Agricultura, Ramaderia, Pesca i Alimentació (DARP) de la Generalitat de Catalunya ha fet efectiu el pagament dels ajuts per a la ramaderia i l'agricultura ecològica corresponents a la campanya del 2018.
L'objectiu d'aquest ajut ha estat compensar el lucre cessant i l'increment dels costos associats a pràctiques respectuoses envers el medi ambient que suporten els operadors ecològics.
Aquests ajuts, s'emmarquen dins del PDR.cat2020, amb el cofinançament del Fons Europeu Agrícola de Desenvolupament Rural (FEADER).
Pel que fa a la ramaderia ecològica, el pagament ha significat un import total de 5.173.381,25 euros.
L'operació ha tingut en compte la variació en el rendiment productiu, la millora de les instal·lacions i la disminució de la densitat animal, la disminució dels transports d'animals entre granges de cria i d'engreix, la despesa relativa a la major dedicació dels productors i la inclusió de farratges ecològics en la dieta.
Aquest pagament s'ha fet efectiu a 540 beneficiaris de 29 comarques, i té un impacte sobre 73.860 hectàrees.
Pel que fa a l'agricultura ecològica, s'ha fet efectiu el primer pagament de 4.752.587,72 euros que correspon al 68% del total.
L'operació ha tingut en compte els costos addicionals en la fertilització i l'ús de mitjans de sanitat vegetal certificats, l'increment de mà d'obra i la variació en el rendiment productiu i en el preu de venda dels productes certificats.
En tots els sectors s'ha establert un ajut per als cultius qualificats d'ecològics i un altre específic per a període de conversió.
Aquest pagament s'ha fet efectiu a 2.053 beneficiaris de 40 comarques, i té un impacte sobre 36.907 hectàrees de conreu.
28 Times Cinema és una iniciativa conjunta d'Europa Cinemas, del LUX Film Prize del Parlament Europeu i del Giornate degli Autori que permet a 28 joves cinèfils de la Unió Europea assistir al Festival de Cinema de Venècia amb les despeses pagades, tot representant un país cadascú.
Des de 2010, el programa 28 Times Cinema ha impulsat el desenvolupament d'una comunitat de joves europeus que poden vincular-se a través d'una passió compartida pel cinema.
Aquest 2020, la iniciativa celebrarà el seu desè aniversari.
Entre els 28 participants seleccionats per a l'edició d'enguany figura el català Pau Vall Capdent, representant el cinema Zumzeig de Barcelona, membre de la xarxa Europa Cinemas.
Els 28 joves seleccionats faran de membres del jurat encarregat de lliurar el premi al director del Gironate degli Autori.
Durant el transcurs del festival, també s'encarregaran d'informar sobre les pel·lícules i esdeveniments a través d'articles publicats al bloc 28 Times Cinema de Cineuropa.
Un cop el festival hagi finalitzat, el seu viatge continuarà a casa, on es convertiran en ambaixadors del Premi LUX de Cinema, que promocionarà les tres pel·lícules de la Selecció Oficial als seus territoris locals.
Els màsters conjunts Erasmus Mundus (MCEM) són programes d'estudis internacionals, integrats i prestigiosos, impartits conjuntament per un consorci internacional d'institucions d'educació superior.
Els MCEM ofereixen beques finançades per la UE als millors estudiants que presenten les seves convocatòries a les rondes de selecció anuals.
Els estudis han de cursar-se a, com a mínim, dos dels països del programa.
Una part d'ells pot cursar-se a un país associat si participa una institució d'aquell país.
La seva durada és de mínim 12 mesos i màxim 24 mesos.
Els objectius de l'MCEM se centren en millorar la qualitat de l'educació superior europea i promoure el diàleg i l'entesa entre diferents pobles i cultures a través de la cooperació amb tercers països.
S'han seleccionat projectes de diferents temàtiques, amb participants de diversos països i amb unes quanties econòmiques específiques que, en total, sumen 166.364.800 euros.
Pel que fa a la representació catalana, hi trobem els següents representants:
El seu projecte Big Data Management and Analytics ha rebut 4.424.000 euros.
El seu projecte DECENTRALISED SMART ENERGY SYSTEMS ha rebut 4.228.000 euros.
El seu projecte MSc European Forestry ha rebut 4.342.000 euros.
UNIVERSITAT AUTÒNOMA DE BARCELONA.
El seu projecte Global Markets, Local Creativities ha rebut 4.370.000.
El seu projecte Be In Precision Medicine ha rebut 2.330.000 euros.
WiFi4EU busca millorar l'accés a la banda ampla d'alta velocitat en suport de serveis en línia, en zones rurals i ubicacions remotes, per tal d'augmentar la qualitat de vida facilitant l'accés a serveis, com ara l' eHealth o l' eGovernment, i promovent el desenvolupament d'empreses petites i mitjanes locals.
En el marc d'aquesta iniciativa, la Direcció General té prevista la contractació de serveis per a la provisió d'un sistema d'autenticació i monitorització únic.
S'espera que el futur contractista realitzi aquest seguit d'activitats:
La Comissió Europea ha obert una convocatòria per donar suport al desenvolupament i desplegament de la plataforma de serveis bàsics de la infraestructura de serveis digitals de l'eCard per a estudiants de la UE.
Aquesta convocatòria forma part del Programa de Treball del CEF Telecom per al 2019-2020.
L'objectiu d'aquesta convocatòria és dissenyar, desenvolupar i desplegar una infraestructura tècnica sòlida que doni suport a les institucions europees d'educació superior alhora d'oferir als estudiants de la UE una identificació i autenticació electrònica transfronterera segura, així com un intercanvi electrònic de dades transfrontereres per als serveis en línia dels estudiants.
La plataforma haurà d'oferir una solució integral, interoperable, sostenible i flexible que correspongui a les necessitats d'un entorn acadèmic altament heterogeni que:
En el marc d'aquesta convocatòria, la Comissió Europea organitza un Infoday que tindrà lloc el proper 13 de setembre a la ciutat de Luxemburg.
L' Infoday tindrà per objectiu ajudar als participants a comprendre millor els requisits de la convocatòria i la presentació de les propostes, i així facilitar l'intercanvi d'idees i experiències i conèixer als possibles socis.
Per registrar-se, cal enviar un correu electrònic, citant el vostre nom i el de la vostra organització.
La data límit és el 6 de setembre.
La Secretaría de Estado para el Avance Digital ha modificat la Resolució de l'11 d'abril del 2019, per la qual es convocaven ajuts per la realització de projectes en el marc del Programa d'extensió de banda ampla de nova generació (convocatòria 1/2019).
Així doncs, amb aquesta modificació s'obre un nou termini de presentació de sol·licituds, el qual finalitzarà a les vint-i-quatre hores del vintè dia hàbil següent a la publicació de l'extracte d'aquesta resolució al Boletín Oficial del Estado (BOE).
El Ministerio de Economia y Empresa publica la següent convocatòria amb la fi d'estendre la cobertura de les xarxes d'Accés de Nova Generació (NGA) a zones sense cobertura actual ni prevista, mitjançant xarxes d'accés d'alta velocitat (100 Mbps o superior en sentit descendent).
L'objectiu que persegueix aquesta convocatòria és el d'accelerar l'extensió de la cobertura de les xarxes públiques de comunicacions electròniques capaces de proporcionar serveis de banda ampla d'alta velocitat i de molt alta velocitat a les zones sense cobertura actual ni prevista en els pròxims anys, el que permetrà millorar la funcionalitat i la qualitat dels serveis digitals i amb això augmentar el benestar i la qualitat de vida dels ciutadans, contribuint a l'èxit d'un model de creixement sostenible.
Aquesta convocatòria va adreçada a persones jurídiques pertanyents al sector privat, que ostentin la condició d'operador degudament habilitat.
El Programa d'extensió de la banda ampla de nova generació està cofinançat amb el Programa Operatiu Pluriregional del Fons Europeu de Desenvolupament Regional (FEDER) (2014-2020)
Pressupost: 150M € | Data límit: a les vint-i-quatre hores del vintè dia hàbil següent a la publicació de l'extracte d'aquesta resolució al Boletín Oficial del Estado (BOE)
El Programa Mecanisme Connectar Europa (CEF) proporciona ajuda financera de la Unió a les Xarxes transeuropees a fi de donar suport a projectes d'interès comú en el sectors de les infraestructures de transport, telecomunicacions i energia.
Des de l'any 2014, l'Agència Executiva de Xarxes i Innovació (INEA) gestiona el programa, juntament amb alguns capítols del programa Horizon 2020 sobre transport i energia.
L'objectiu general del CEF és proporcionar un suport multilingüe als sistemes DSI paneuropeus i a les administracions públiques a tots els estats membres de la UE i països de la EEE que participen del programa CEF Telecom.
El CEF contribueix al mercat únic digital mitjançant la reducció de les barreres lingüístiques.
La present licitació aplicarà el programa de treball de l'MCE de 2019, pel que fa al bloc de traducció automàtica.
La licitació consta d'un únic lot amb l'objectiu de donar suport al funcionament i al desenvolupament continuat de la plataforma de serveis bàsics de traducció automàtica, un desplegament més ampli dels seus serveis i la coordinació del subministrament de recursos i instruments lingüístics als estats membres de la UE i als països associats a al CEF.
En aquest sentit, es desenvoluparan les tasques següents: